Na osnovu člana 16. Sporazuma između Vijeća ministara Bosne i Hercegovine i Vlade Države Katar o regulisanju zapošljavanja državljana Bosne i Hercegovine u Državi Katar („Službeni glasnik BiH – Međunarodni ugovori“, broj 17/14) i člana 17. Zakona o Vijeću ministara Bosne i Hercegovine („Službeni glasnik BiH“, br. 30/03, 42/03, 81/06, 76/07, 81/07, 94/07 i 24/08), Vijeće ministara Bosne i Hercegovine, na ... sjednici, održanoj ...... 2020. godine, donijelo je

**O D L U K U**

**o imenovanju** **predstavnika Bosne i Hercegovine u Zajednički odbor za praćenje sprovođenja Sporazuma između Vijeća ministara Bosne i Hercegovine**

**i Vlade Države Katar o regulisanju zapošljavanja državljana**

**Bosne i Hercegovine u Državi Katar**

Član 1.

(Predmet Odluke)

Ovom odlukom imenuju se predstavnici Bosne i Hercegovine u Zajednički odbor za praćenje sprovođenja Sporazuma između Vijeća ministara Bosne i Hercegovine i Vlade Države Katar o regulisanju zapošljavanja državljana Bosne i Hercegovine u Državi Katar („Službeni glasnik BiH – Međunarodni ugovori“, broj 17/14), (u daljem tekstu: Zajednički odbor), određuje njihov mandat, zadaci, finansiranje i obaveza izvještavanja.

Član 2.

(Predstavnici Bosne i Hercegovine u Zajedničkom odboru)

U Zajednički odbor iz Bosne i Hercegovine imenuju se:

1. Zvjezdana Jelić, iz Agencije za rad i zapošljavanje Bosne i Hercegovine,
2. Milan Đuranović, iz Ministarstva rada i boračko invalidske zaštite Republike Srpske,
3. Ernis Imamović, iz Federalnog ministarstva rada i socijalne politike,
4. Vlado Jevtić, iz Vlade Brčko Distrikta Bosne i Hercegovine.

Član 3.

(Sekretar u Zajedničkom odboru)

Za potrebe pripremanja materijala za sastanke Zajedničkog odbora, vođenje zapisnika i pripremu izvještaja sa sastanaka, za sekretara Zajedničkog odbora imenuje se Hajrija Dautović, iz Ministarstva civilnih poslova Bosne i Hercegovine.

Član 4.

(Mandat)

Mandat predstavnika Bosne i Hercegovine u Zajedničkom odboru traje tri godine.

Član 5.

(Zadaci predstavnika)

Zadaci predstavnika Bosne i Hercegovine u Zajedničkom odboru je da, zajedno sa članovima Zajedničkog odbora koje je imenovala Vlada Države Katar, prate sprovođenje Sporazuma između Vijeća ministara Bosne i Hercegovine i Vlade Države Katar o regulisanju zapošljavanja državljana Bosne i Hercegovine u Državi Katar.

Član 6.

(Finansiranje)

Svaka institucija snosi putne troškove, troškove smještaja i dnevnica za svog imenovanog predstavnika u Zajedničkom odboru.

Član 7.

(Izvještavanje)

Predstavnici Bosne i Hercegovine po održanom sastanku Zajedničkog odbora podnose izvještaj o svom radu Vijeću ministara Bosne i Hercegovine i Ministarstvu civilnih poslova Bosne i Hercegovine jedanput godišnje, a po potrebi češće.

Član 8.

(Stavljanje van snage prethodne odluke)

Stavlja se van snage Odluka o imenovanju predstavnika Bosne i Hercegovine u Zajednički odbor („Službeni glasnik BiH“, broj 32/17).

Član 9.

(Stupanje na snagu)

Ova odluka stupa na snagu danom donošenja i objavljuje se u „Službenom glasniku BiH“.

VM broj \_\_\_\_\_\_\_\_\_\_\_\_\_\_ Predsjedavajući

\_\_\_\_\_\_\_\_\_\_\_\_\_\_\_\_\_\_\_\_godine Vijeća ministara BiH

**dr. Zoran Tegeltija**